Az elmúlt években a budapestiek egyik kedvenc városi happeningje volt a "Szabihíd", azaz a Szabadság híd eleinte spontán, majd tudatos “elfoglalása”. Az évi négy hétvégére a gyalogosoknak átadott hídon soha nem látott közösségi élet zajlik immár 4 éve, koncertekkel, jógaórákkal, spontán vacsorákkal. Vagy emlékezzünk vissza a 2013-as áradásra, amikor szintén le kellett zárni az alsó rakpartokat az autósforgalom elől– micsoda élet lett hirtelen ott.